open-index/open-wikipedia-markdown huggingface dataset:
הליוסטט

שמאל|ממוזער|200px|הליוסטט באתר SEDC בפארק התעשיות רותם
**הליוסטט** (מיוונית **Ἥλιος** - השמש, **στατικός** - לקבע במקום) הוא מתקן הכולל מראה שעוקב אחרי תנועתה המדומה של השמש על פני השמים כך שאור השמש המוחזר מן המראה מכוון לנקודה קבועה. לשם כך מוזזת המראה כך שהאנך היוצא ממרכזה מכוון תמיד לחוצה הזווית בין הקו המחבר את מרכז המראה והשמש ובין הקו המחבר את מרכז המראה עם המטרה. השימוש העיקרי של הליוסטטים הוא לריכוז קרינת השמש משטחים גדולים אל מגדל שמש לשם הפקת אנרגיה סולארית וכן לשם הארה של מקומות חשוכים באור יום.

השליטה בהליוסטט מבוצעת בדרך כלל באמצעות מחשב, המקבל את המיקום של המראה על פני כדור הארץ, את התאריך והשעה ואת הקואורדינטות של נקודת המטרה, ומחשב בכל מספר שניות את הכיוון אליו צריכה המראה לפנות. תנועת המראה מבוצעת באמצעות מנועים חשמליים בשני צירים: הגבהה וצידוד.

## מבנה
מראת ההליוסטט היא בגודל של מספר מטרים רבועים ועשויה בדרך כלל מזכוכית רגילה. כאשר נקודת המטרה קרובה להליוסטט, ניתן להשתמש במראות מישוריות, אבל כאשר המרחק למטרה גדול (מאות או אלפי מטרים) יש צורך במראה קעורה על מנת למקד את האור על המטרה, שכן עם המרחק הולך כתם האור וגדל וצפיפות האנרגיה שלו יורדת. ההליוסטט מוצב על עמוד בגובה שמאפשר את הגבהת המראה ואת הנמכתה מבלי לפגוע בקרקע.

המנועים שמזיזים את המראה הם "מנועי צעד" שאינם מסתובבים ברציפות אלא נעים בפעימות בעלות זווית סיבוב קבועה. מנוע אחד משמש לסיבוב המראה סביב צירה (הנעת אזימוט) והשני משמש להגבהת זווית המראה ולהנמכתה (הנעת הגבהה). המנועים נשלטים על ידי מחשב שבכל מספר שניות מפעיל אותם על מנת לעדכן את כיוון המראה. באמצעות המחשב ניתן גם לשנות את נקודת המטרה של ההליוסטט על פי הצורך. המחשב מחובר באמצעות רשת תקשורת (אלחוטית או קווית) למערכת שליטה ובקרה.

במקרים מסוימים ההליוסטט כולל גם תאים פוטו-וולטאים שמספקים חשמל להפעלת המחשב והמנועים של ההליוסטט וחוסך את הצורך בחיבור ההליוסטט לרשת החשמל.

## שדה סולארי
שמאל|ממוזער|200px|שדה סולארי באתר SEDC בפארק התעשיות רותם
שדה סולארי הוא מערך של אלפי הליוסטטים המרכזים את אור השמש משטח גדול אל מגדל שמש, שבו מחוממים מים ליצירת קיטור, שמשמש ליצור חשמל. השליטה בשדה כזה היא מורכבת, שכן נדרש לשמור על שטף אנרגיה קבוע על המגדל, גם כאשר עוצמת השמש משתנה לאורך היום ובשל עננים או אובך. כמו כן מספר גדול של הליוסטטים דורש מערך תחזוקה על מנת לשמור על תקינותם ועל נקיונם. מספרם הגדול הופך את מחירו של השדה הסולרי ואת עלות הקמתו ותחזוקתו למרכיב משמעותי בהקמת תחנת כוח סולארית ותפעולה ולכן נעשה מאמץ להוזיל את עלותו של הליוסטט בודד ולבנותו בצורה פשוטה וקלה להרכבה ולתחזוקה.

## ראו גם
* מגדל שמש
* תחנת כוח תרמו-סולארית

## קישורים חיצוניים

* 

## ביאורים

קטגוריה:אנרגיה סולארית
קטגוריה:תאורה
רוני עטיה

**רוני עטיה** הוא ניצב בדימוס במשטרת ישראל, כיהן כמפקד מחוז הצפון מיולי 2011 עד ינואר 2014.

## ביוגרפיה
עטיה עשה את מרבית שירותו במחוז הצפון של המשטרה, פיקד על היחידה הסמויה במחוז, עמד בראש היחידה המרכזית גליל, פיקד על תחנת עכו במשך שלוש שנים והיה ראש מפלג מודיעין ביחידה המרכזית של המחוז. עם קידומו לדרגת ניצב משנה עמד בראש תחנת זבולון במשך שנתיים, במהלכן ניהל את המשא ומתן להסגרת שודד הברינקס, אילן קופרמן-סגל. ב-2004 מונה למפקד קורס פיקוד ומטה בבית הספר לקצינים של המשטרה ובאפריל 2007 קודם לדרגת תת-ניצב ומונה למפקד מרחב חוף. בתפקידיו השונים התמודד עם מאבק הדרוזים בהנחת צינור הגז בכרמל, עם משפטו ומאסרו של השוטר שחר מזרחי ממשטרת חדרה שירה למוות בגנב רכב פלסטיני, ועם השרפה בכרמל (2010), בעקבותיה פורסם תחקיר ידיעות אחרונות ביולי 2012, בו נטען שלא העיד אמת בפני מבקר המדינה.

במאי 2011 קודם לדרגת ניצב וביולי 2011 מונה למפקד מחוז הצפון החדש, אחד משני המחוזות (יחד עם מחוז חוף) שפוצלו ממחוז הצפון של המשטרה. ב-2012 הגיש תביעת לשון הרע נגד רביב דרוקר ומיקי רוזנטל בעקבות תחקיר בתוכניתם, המקור, שעסק בחשדות לשחיתות במרחב חוף. ב-2015 דחה בית משפט השלום בחיפה את התביעה.

בינואר 2014 פרש ניצב רוני עטיה משורות משטרת ישראל והוחלף על ידי ניצב זהר דביר בתפקיד מפקד המחוז הצפוני.

נשוי ואב ל-3 ילדים.

## הערות שוליים

קטגוריה:ניצבי משטרת ישראל
קטגוריה:מפקדי מחוז הצפון במשטרת ישראל
קטגוריה:ישראלים שנולדו במאה ה-20
עטיה

**עטיה** (או **עטיא**) הוא שם משפחה שמקורו במילה הערבית عطا (‘aṭā, מתנה – כלומר מתנת האל).

קטגוריה:שמות משפחה יהודיים
קטגוריה:שמות משפחה ערביים
סרט להט"בי

**סרט להט"בי** הוא סרט שנוצר על ידי יוצרים ויוצרות להט"ביים או עוסק בנושאים בעלי עניין בקרב הקהילה הלהט"בית (כגון: יציאה מהארון, מופעי דראג, איידס, הומופוביה) או מציג דמויות להט"ביות כדמויות ראשיות או מרכזיות בסרט, וכולל לעיתים רומן או מערכת יחסים בין בני-זוג מאותו המין כחלק משמעותי בעלילה.

ישנם סרטים קאמפיים או מוזיקליים (או אף סרטים מז'אנרים אחרים), שאינם עוסקים בצורה ישירה בנושאים להט"ביים, ושאינם מציגים בצורה מפורשת דמויות להט"ביות, אך עדיין נתפסים כסרטים להט"ביים, שכן יש להם השפעה חיובית על דעת הקהל באשר למאבקה של הקהילה הגאה לשוויון זכויות.

קיימים גם סרטים שאינם להט"ביים, אולם עשויים להיות בעלי סאבטקסט להט"בי (בין אם לאורך הסרט כולו, ובין אם רק בחלקו).

## דוגמאות לסרטים בולטים
### סרטים עם דמויות להט"ביות
#### לסביות

* רחוב הפחד

#### הומואים

#### ביסקסואלים

#### טרנסג'נדרים

### סרטים המבוססים על אישים/אירועים אמיתיים

### סרטים העוסקים בזנות

### סרטים העוסקים באיידס

### סדרות טלוויזיה

## ראו גם
* הקולנוע הקווירי החדש
* רשימה של סרטי להט"ב לפי עלילה 
* רשימה של סרטי להט"ב לפי שנה 

## קישורים חיצוניים

*
להט"ב
קופה אמריקה 1917

[ממוזער|שמאל|[נבחרת אורוגוואי בכדורגל|נבחרת אורוגוואי, זוכת הקופה אמריקה]]
טורניר **אליפות אמריקה הדרומית בכדורגל 1917** בכדורגל (בספרדית: **Campeonato Sudamericano de Football 1917**) נערך באורוגוואי והיה הטורניר השני של הקופה אמריקה. בטורניר שוב השתתפו אותן ארבע נבחרות מן הטורניר הקודם: אורוגוואי, ארגנטינה, ברזיל וצ'ילה; ארבע הקבוצות שחזרו את הישגיהן מהטורניר הקודם ואורוגוואי שוב זכתה בתואר אלופת הטורניר.

הטורניר כולו נערך באצטדיון פארק פריירה במונטווידאו בן 40,000 המושבים. הטורניר נערך בספטמבר-אוקטובר 1917.

## המשחקים

----

----

----

----

----

## מלכי השערים
שמאל|ממוזער|180px|אנחל רומאנו, סיים כמלך השערים בטורניר
;4 שערים
* אנחל רומאנו
;3 שערים
* קרלוס סקארונה
;2 שערים 
* אלברטו אוהקו
* הארולדו דומינגס
* הקטור סקארונה

## קישורים חיצוניים

* נתונים על קופה אמריקה 1917
*קופה אמריקה 1917 בארכיון RSSSF

קטגוריה:קופה אמריקה
קטגוריה:1917 בספורט
קטגוריה:מונטווידאו: תחרויות כדורגל
אלי מק'גרו

**אליזבת' אליס "אלי" מק'גרו** (באנגלית: **Elizabeth Alice "Ali" MacGraw**; נולדה ב-1 באפריל 1939) היא שחקנית יהודייה-אמריקאית. זוכת שני פרסי גלובוס הזהב ומועמדת פרס אוסקר לשחקנית הטובה ביותר לשנת 1970 על הופעתה בסרט "סיפור אהבה".

## ביוגרפיה
שמאל|ממוזער|250px|אלי מק'גרו בסרט "הבריחה", 1970
מק'גרו נולדה בעיירה פאונד רידג' שבווסטצ'סטר, ניו יורק לפרנסיס ולריצ'רד מק'גרו.
אמה של מק'גרו הייתה יהודייה הונגריה ואביה היה ממוצא סקוטי, גדלה לצד אח נוסף בשם דיק. למדה במכללה הפרטית "צ'אוט רוזמרי הול" וב"מכללת ולסלי". בתחילת דרכה עבדה בתור סטייליסטית אופנה עד שהתבקשה לעבוד מול מצלמה וכך למעשה היא התגלתה בתור דוגמנית ואף הועסקה בסוכנות הדוגמניות, טראמפ מודל שהייתה בבעלותו של איש העסקים האמריקאי, דונלד טראמפ 

את ההכרה הראשונה שלה קיבלה בסרט "היה שלום קולומבוס" בו שיחקה את הסטודנטית העשירה ברנדה פטימקין. על הופעת הבכורה המוצלחת שלה קיבלה מק'גרו את פרס גלובוס הזהב לשחקנית המבטיחה ביותר ומועמדות לפרס באפט"א לשחקנית החדשה הטובה ביותר.

בשנת 1970 קיבלה מק'גרו את התפקיד שמיתג את הקריירה שלה בדרמה הקלאסית "סיפור אהבה".
בסרט שיחקה בצורה נוגעת ללב את ג'ני קאוואלרי, אשתו הגוססת של הסטודנט העשיר אוליבר בארט (ראיין אוניל), וזכתה בפרס גלובוס הזהב לשחקנית הטובה ביותר ובפרס השחקנית הטובה ביותר של האקדמיה האיטלקית. את פרס אוסקר לשחקנית הטובה ביותר הפסידה באותה שנה לגלנדה ג'קסון.

מק'גרו לא הצליחה להמשיך ולמנף את הצלחתה והתפרסמה בעיקר בסרטיו של סם פקינפה "הבריחה" בתור קרול, אשתו של האסיר הנמלט קרטר מק'וי (סטיב מקווין)., ו"שיירה" בתור מליסה העיתונאית האנרכיסטית לצידו של קריס קריסטופרסון.

כיכבה במיני סדרה "רוחות מלחמה" לצידו של רוברט מיצ'ם ושיחקה בעונה החמישית של אופרת הסבון "שושלת".

## חיים אישיים
הייתה נשואה במשך שנה אחת לבנקאי רובין הון. נישאה בשנית, למפיק מועמד האוסקר רוברט אוונס, בנם של הזוג הוא השחקן והמפיק ג'וש אוונס. בעלה השלישי היה השחקן סטיב מקווין אותו הכירה על סט הסרט "הבריחה", נישואיהם החזיקו חמש שנים עד לגירושים.

## פילמוגרפיה חלקית
* היה שלום קולומבוס (1969) 
* סיפור אהבה (1970)
* הבריחה (1972)
* שיירה (1978)
* רק תגיד לי מה אתה רוצה (1980)
* סיבות טבעיות (1994)
* זוהר (1997)

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גלובוס הזהב: קולנוע: כוכבת השנה
קטגוריה:בוגרות מכללת ולסלי
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
פטי ורדו

ממוזער|ענבי פטי ורדו
שמאל|ממוזער|228x228px|עלה של פטי ורדו
**פטי ורדו** (Petit verdot) הוא זן ענבים אדומים ממשפחת בורדו, זן זה בעל צבע סגול כהה משמש בעיקר ליין ממסך (בלנד) כתוספת צבע כהה וטעם ארומטי. חלקו של הפטי ורדו אינו עולה על 15% בממסך. בשנים האחרונות החלו ייננים להשתמש בזן זה כמרכיב עיקרי בממסכים, וישנם שאף עושים אותו כיין זני (יש המרככים אותו באחוזים בודדים של מרלו).
זן זה גדל במספר רב של אזורים בעולם כולל את צרפת, ארצות הברית, ארגנטינה, אוסטרליה וגם בישראל.

## מאפייני הזן
תרגום השם פטי ורדו מצרפתית הוא ירוק קטן. הכינוי מתייחס לבעייתיות הקיימת בגידול זן ענבים זה: לעיתים הענבים לא מתפתחים יפה בגלל תנאי מזג אוויר, ונשארים ירוקים וקטנים. כמו כן ההבשלה של הענבים מתרחשת באיחור, בעיקר במקומות עם תנאי מזג אוויר כמו בורדו. בישראל הניסיונות לגידול ענבי פטי ורדו הראו תוצאות טובות, בעיקר בשל תנאי מזג האוויר בארץ. מניחים שפטי ורדו הוא זן קדום יותר מקברנה סוביניון.

## קישורים חיצוניים

קטגוריה:זני ענבים
דיים (מטבע אמריקני)

ממוזער|200px|פני המטבע
ממוזער|150px|מאחור
**דַיים** (באנגלית: **Dime**) הוא מטבע השווה לעשרה סנט, עשירית הדולר. הדיים הוא הקטן מבין המטבעות המיוצרים כיום להפצה בארצות הברית, הן בקוטרו והן בעוביו. כיום המטבע מיוצר מנחושת טהורה בציפוי נחושת וניקל. המטבע שוקל 2.268 גרם. מקור המילה "דיים" במילה "disme", שמשמעותה "עשירית" בצרפתית עתיקה.

הדיים יוצר לראשונה ב-1796, וכלל שבעה עיצובים שונים עד היום. כשנה לאחר מותו של הנשיא פרנקלין דלאנו רוזוולט ב-1945, ביום הולדתו ה-64, החל ייצורו של המטבע עם דיוקנו של רוזוולט בצידו הקדמי, העיצוב שמופיע עד היום. מפאת חוסר זמן, בניגוד לרוב המטבעות, המטבע עוצב על ידי מעצב פנימי ששם את ראשי התיבות של שמו, "JS", בבסיס צווארו של רוזוולט. הדבר הוביל לשמועות שסוכן סובייטי שתל את ראשי התיבות של יוסיף סטלין. כמו כן, נטען שהמעצב העתיק את הדיוקן של רוזוולט מפסל אחר.

## ראו גם

* Brother, Can You Spare a Dime?, שיר פופולרי על השפל הגדול

## קישורים חיצוניים

קטגוריה:ארצות הברית: מטבעות
י.ע.ל

ארגון **י.ע.ל (יד עזר לחולה)** הוא מוסד ללא כוונת רווח הפועל בכל בתי החולים הציבוריים בישראל לשם הגשת עזרה לחולים וקרוביהם.

## אודות
הארגון נוסד בשנת 1954 על ידי פנינה וקס ומפעיל 27 סניפים ברחבי הארץ. בארגון חברים כיום 7,000 חברים רשומים העובדים בהתנדבות. כל הכנסות הארגון משמשות לרווחת החולה ולרכישת ציוד רפואי בתיאום עם הנהלות בתי החולים. הנהלת הארגון שוכנת  במרכז הרפואי שיבא בתל השומר. 

בין פעילויות הארגון:
* עזרה לחולים המאושפזים בבית החולים.
* הפעלת חנויות, הפעלת מזנונים ועגלות ניידות.
* הכנת חומר סטרילי רפואי, ספריית השאלה, סיוע במזכירויות ובמרפאות חוץ ומעבדות.
* מודיעין ליד חדרי הניתוח וחדרי הלידה, חדרי המיון ומכוני הרנטגן.
* הפעלת נוער מתנדב.
* השתלבות במערכת שעות חרום (מלחמות, פגעי טבע, שביתות וכו').

## קישורים חיצוניים
* ארגון י.ע.ל באתר "התנדבות בישראל"
* ארגון י.ע.ל באתר ש.י.ל - "שירות ייעוץ לאזרח"
* ארגון י.ע.ל באתר של ההסתדרות הציונית הדסה
* עמותות י.ע.ל, באתר "גיידסטאר"

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ישראל: ארגוני בריאות ורפואה
קטגוריה:ישראל: עמותות
קטגוריה:התנדבות בישראל ובארץ ישראל
קטגוריה:מעוטרי אות הנשיא להתנדבות
אורי רווח (עיתונאי)

**אורי רווח** (נולד בי"א בטבת ה'תשל"א, 8 בינואר 1971) הוא עיתונאי ואיש תקשורת ישראלי, חסיד חב"ד.

## ביוגרפיה
נולד בנהריה לאם מתוניס ואב ממרוקו. גדל בעכו עד גיל 6 אז עבר לשכונה ד' בבאר שבע. אביו נפטר כשהיה בן 14. למד בבית הספר החקלאי "אשל הנשיא". אל עולם העיתונות נכנס בעקבות ספר של דבורה עומר שהכיר, בו מסופר על הרצל, שהיה עיתונאי, ובהשראתו התחיל להוציא עיתון בבית הספר שבו למד. בצעירותו היה כתב במקומון "שבע" וב"מעריב לנוער". בשנת 1990 החל לשרת בגלי צה"ל, שם היה כתב לענייני עבודה ורווחה. בשנת 1994 עבר לחברת החדשות, אף שם שימש כתב לענייני עבודה ורווחה ותחומי כיסוי נוספים. בסוף שנות ה-90, במהלך עבודתו בערוץ 2, החל בתהליך של חזרה בתשובה ולמד במכון מאיר. התקרב לחסידות חב"ד.

בשנת 2001 פרש מערוץ 2 כדי לשמש יועץ תקשורת של שר הדתות אשר אוחנה.

עם סיום עבודתו במשרד הדתות התקבל לעבודה בערוץ 1, שם הוא הועסק במחלקת המורשת של הערוץ וככתב במהדורה המרכזית "מבט לחדשות" המסקר תחומי דת ויהדות ופרש משם לאחרי כמה שנים. כמו כן הגיש תוכניות ב"רשת מורשת". בשנת 2007 יזם הכנסת ספר תורה לבית הכנסת בבניין רשות השידור.

רווח הגיש את תוכנית "פנימה" בימי ראשון עד רביעי ואת "מלווה מלכה" במוצאי שבת, בתאגיד השידור הציבורי כאן מורשת. בשנת 2020 פוטר מהערוץ.

באפריל 2021 הצטרף לרדיו "קול ברמה" למשך חודש.

## חיים אישיים
רווח נשוי לטלי. הוא אב לשישה ילדים מנישואיו הראשונים עם אשתו דקלה, ולבת מהנישואים השניים. מתגורר בביתר עילית.

## קישורים חיצוניים
*פנימה באתר כאן-תאגיד השידור הישראלי
* מלווה מלכה באתר כאן-תאגיד השידור הישראלי
* 
* עלון 'ארץ ישראל שלנו', סיפורו של העיתונאי שחצה את הגדר, באתר חב"ד אינפו, כסלו תשע"א (11.2010)
* אורי רווח בראיון אישי, הידברות
* 

## הערות שוליים

קטגוריה:הערוץ הראשון: שדרנים ומנחים
קטגוריה:סגל חברת החדשות
קטגוריה:שדרני רדיו ישראלים
קטגוריה:עיתונאים ושדרנים חסידי חב"ד
קטגוריה:עיתונאים ישראלים שחזרו בתשובה
קטגוריה:בוגרי מכון מאיר
קטגוריה:בוגרי תיכון אזורי אשל הנשיא
קטגוריה:עיתונאים חרדים ישראלים
קטגוריה:סגל תאגיד השידור הישראלי - שידורי הרדיו
קטגוריה:ישראלים שנולדו ב-1971
מדליית קרנגי

**מדליית קרנגי** (באנגלית: **Carnegie Medal**) היא פרס ספרותי בריטי המוענק מדי שנה לסופרים שהגיעו להישגים בתחום ספרות הילדים והנוער. הפרס נוסד בבריטניה בשנת 1936 לזכרו של הפילנתרופ הסקוטי אנדרו קרנגי. הפרס מוענק על ידי "המוסד לספרנות ומידענות" (Chartered Institute of Library and Information Professionals - CILIP) המעניק פרס מקביל למצטיינים באיור, מדליית קייט גרינוויי.

## היסטוריה של הפרס

על הספרים המועמדים להיות כתובים במקורם באנגלית ולצאת לאור בבריטניה בשנה שלפני מתן הפרס. הגוף המעריך את הספרים לצורך מתן הפרס מורכב מ-13 ספרנים המתמחים בספרות ילדים, מספריות לילדים החברות ב-CILIP. הפרס מוכרז מדי שנה בחודש יוני. הזוכה מקבל מדליית זהב, וספרים בשווי של 500 לירות שטרלינג, אותם הוא תורם לספרייה ציבורית או לספריית בית ספר.

בתחילה אסר תקנון התחרות על הענקת הפרס יותר מפעם אחת, אך לאחר מכן שונה התקנון, ולראשונה, בשנת 1980 זכה פיטר דיקינסון בפרס בפעם השנייה.

בשנת 2007, כאשר מלאו 70 שנה לטקס הראשון בו חולק הפרס, התקיים משאל לבחירת הספר האהוב ביותר מבין זוכי הפרס במהלך השנים. הספר הזוכה במשאל היה המצפן הזהוב מאת פיליפ פולמן.

## זוכי הפרס והמועמדים לפרס

עד שנת 2007 הרשימה מתייחסת לשנה בה נכתב הספר. משנת 2007 הרשימה מתייחסת לשנה בה חולק הפרס.

### העשור השני של המאה ה-21

### העשור הראשון של המאה ה-21

### שנות התשעים

### שנות השמונים

### שנות השבעים

### שנות השישים

### שנות החמישים

### שנות הארבעים

### שנות השלושים

## קישורים חיצוניים

* 

*
קרנגי
קרנגי
קרנגי
משמר האמזונות

**משמר האמזונות** הוא כינוי שניתן על ידי עיתונאים מערביים ל**נזירות המהפכניות** (בערבית: **الراهبات الثوريات**; אלראהבאת אלת'וריאת), יחידת עלית של שומרות הראש של נשיא לוב לשעבר, מועמר קדאפי.

מטרת היחידה, אשר שירתו בה נשים בלבד, הייתה להגן על שלומו וביטחונו של קדאפי.

## היסטוריה
250px|ממוזער|תמונה של נשים במשמר, מוזיאון טריפולי
היחידה הוקמה בראשית שנות ה-80, לאחר "התפטרותו" של קדאפי ממשרת ראש המדינה של לוב שלאחריה העניק לעצמו את התואר "המנהיג–האח ומורה הדרך של מהפכת 1 בספטמבר של הרפובליקה הערבית הלובית הסוציאליסטית העממית". בפועל, המשיך להחזיק בכל סמכויות השלטון. צעד זה הפתיע רבים, לאור התבטאויותיו המיזוגיניות הרבות, ומשנתו הפוליטית שפרסם בספר הירוק, לפיה תפקידן של הנשים מוגבל לעבודות משק בית וטיפול בילדים.

לפי דיווחים שונים המהלך של גיוס שומרות ראש במקום גברים נבע מתקוותו של קדאפי שגברים ערבים יהססו לפגוע בנשים, ולכן נשים יגנו עליו יותר טוב מהתנקשות. מועמר קדאפי אף התבטא באחת הפעמים כי הגבר הערבי הפסיק להיות גבר כאשר נוצח על ידי הגבר היהודי, ולכן הוא סומך מעתה רק על נשים. אולם ההערכה הרווחת שיחידת שומרות הראש אינה אלא היבט אחד מני רבים של התנהגותו האקסצנטרית של קדאפי ורצונו להיות מוקף בנשים צעירות ונאות.

המועמדות למשמר האמזונות עברו הכשרה אינטנסיבית בשימוש בכלי נשק ואמנויות לחימה, נדרשו להצהיר על בתוליהן, ונבחרו אישית על ידי קדאפי. לפני הצטרפותן לכוח, נשות המשמר עוברות אימונים בשימוש בנשק ובאמצעי לחימה אחרים באקדמיה מיוחדת. החברות במשמר נהנו מזכויות יתר המקנות להן רשות להתלבש ולהתאפר בסגנון מערבי, בניגוד למקובל אצל נשים מוסלמיות.

הקמת משמר האמזונות ספגה ביקורת קשה בלוב בטענה שקדאפי גורם לצעירות במשמר שלא להינשא ולהקים משפחות.

ב־1998 נהרגה עיישה, אחת משומרות ראשו של קדאפי, במהלך מארב מתוכנן של קיצונים אסלאמיים לשיירת מכוניות בה נסע קדאפי. היא הטילה עצמה לפניו וספגה את כדורי הרובים, ובכך אולי הצילה את חייו. שבע שומרות נוספות נפצעו בתקרית.

בנובמבר 2006, כשקדאפי הגיע לנמל התעופה של אבוג'ה בניגריה, יחד עם יחידה של 200 שומרות ראש חמושות, נוצרה תקרית דיפלומטית כאשר המאבטחים המקומיים ניסו לפרוק אותן מנשקן. קדאפי עזב בכעס כשהוא מצהיר כי בכוונתו לגמוא את 40 הק"מ לבירה ברגל וחזר בו רק לאחר התערבותו של הנשיא הניגרי אולוסגון אובסנג'ו שהזדמן לנמל התעופה במקרה.

לאחר נפילתו של קדאפי מהשלטון ב-2011 הואשם קדאפי על ידי כמה משומרות ראשו שכפה עליהן להצטרף למשמר, ושהן היו קורבן לאונס והתעללות מינית מידיו וידי בניו ומקורביו.

## קישורים חיצוניים

## הערות שוליים

קטגוריה:לוב: צבא וביטחון
קטגוריה:נשים
קטגוריה:מועמר קדאפי
פרימורדיאליזם

**פרימורדיאליזם** (בעברית: **קמאיות**; באנגלית: **Primordialism**) היא תפיסה היסטוריוגרפית מודרנית, אשר טוענת לערך וחשיבות קדמוניותן של אומות. פרימורדיאליסטים טוענים, כי הלאומיות החלה כבר בעת העתיקה, אצל היהודים והיוונים. בכך מבקשים הם לבסס את הקביעה לפיה לאומיות איננה הבניה תרבותית (ולכן מלאכותית) אלא תופעה טבעית.

יש הרואים את יסודות התפיסה בהגותם של יוהאן גוטפריד הרדר ויוהאן גוטליב פיכטה, אשר השתייכו אל תנועת "הרומנטיקה" במרחב דובר השפה הגרמנית במאה ה-19.

תפיסה זו נמצאת במחלוקת רבה ומתמשכת, במיוחד מאז מלחמת העולם השנייה. בין מתנגדיה בעלי הגישה המודרניסטית: הנס קוהן, ארנסט גלנר, אלי כדורי, ובנדיקט אנדרסון, חלקם בעלי השקפה מרקסיסטית, כמו ההיסטוריון היהודי הבריטי אריק הובסבאום. בין תומכיה נמצאים היסטוריונים בריטיים, כמו  ואדריאן הייסטינגס המצביעים על תופעות קדומות של לאומיות, וכן סטיבן גרוסבי. בעלי העמדה האתנית סימבולית כמו אנתוני סמית מקבלים את טענתם של הפרימורדיאליסטים שאכן ישנן תופעות לאומיות קדם מודרניות אך הם גם מעניקים משקל רב לעידן המודרני ביצירתה של מדינת הלאום.

המתנגדים לפרימורדיאליזם טוענים, כי "האומה" והלאומיות הן המצאות מודרניות, שנועדו לשרת אינטרסים של הגמוניה פוליטית או כלכלית של האליטות.

אף כי ההיסטוריונים הפרימורדיאליסטים מסכימים כי הלאומיות היא תופעה מודרנית; הם טוענים לחשיבותה המעצבת של המורשת הקבוצתית; וזו מהווה בסיס ללאומיות של קבוצה אתנית (או לחלופין קבוצה אתנו-דתית, כגון מוצאם המשותף של העמים המאמינים ביהדות). בנוסף, הם יוצאים כנגד הדעה שהלאומיות היא תוצר מתוכנן או "מהונדס" של האליטות, ואף שוללים את המילה "המצאה" בהקשר ללאומיות.

## לקריאה נוספת
* אנטוני דוד סמית, **עמים נבחרים : מקורות מקודשים של זהות לאומית**, ירושלים: הוצאת מוסד ביאליק, 2010
* אנטוני דוד סמית, **האומה בהיסטוריה**, ירושלים: הוצאת מרכז שזר, 2002
* נפתלי רוטנברג, אליעזר שביד (עורכים), **לאום מלאום, עיונים בשאלות של זהות לאומית עם ולאומיות**, ירושלים: הוצאת מכון ון ליר והוצאת הקיבוץ המאוחד, 2008.
*יצחק קונפורטי, **עיצוב אומה: המקורות התרבותיים של הציונות 1882 - 1948**, ירושלים: יד יצחק בן-צבי, 2019.

## קישורים חיצוניים
* גדעון שמעוני, הלאומיות היהודית כלאומיות אתנית: התהוות הלאומיות היהודית, באתר מט"ח

## הערות שוליים

קטגוריה:היסטוריוגרפיה
H•A•M

**H•A•M** הוא הסינגל הרשמי הראשון מהאלבום Watch the Throne שהוא אלבום שיתוף בין אמן ההיפ הופ האמריקאי, קניה וסט, והראפר האמריקאי ג'יי זי. הוא הגיע בהופעת הבכורה שלו למקום ה-23 במצעד הבילבורד הוט 100 בארצות הברית, והוא הופץ להורדה דיגיטלית ב-iTunes ב-11 בינואר 2011. פירוש ראשי התיבות "H.A.M." הוא "*Hard As a Motherfucker*", והשיר הופץ לרדיו האורבני שבארצות הברית ב-25 בינואר 2011.

השיר קיבל ביקורות שונות ומעורבבות. חלק ממבקרי המוזיקה שיבחו את השיר, וחלקם הביעו ביקורת שלילית. השיר הגיע למקום ה-10 במצעד המכירות הדיגיטליות של הבילבורד, כשמכר מעל ל-125,000 הורדות דיגיטליות חוקיות ברחבי ארצות הברית. לשיר יצא רמיקס שהראפר באסטה ריימס יצר, והאמנים לופה פיאסקו, ליל קים, צ'ינגי, *40 Cal.* ו-*XV* שרו אותו בסגנון פריסטייל. טראוויס בארקר עשה גם הוא רמיקס לשיר, שהופיע במיקסטייפ שלו בשם "*Let the Drummer Get Wicked*".

## היסטוריית מצעדים

## קישורים חיצוניים

* 

## הערות שוליים

קטגוריה:שירי קניה וסט
קטגוריה:שירי ג'יי-זי
קטגוריה:שירים שנכתבו על ידי קניה וסט
קטגוריה:שירים שהופקו על ידי מייק דין
קטגוריה:שירי היפ הופ אמריקאיים
קטגוריה:סינגלים בהוצאת רוק-א-פלה רקורדס
סאבטקסט

**סַאבְּטֵקְסְט** (באנגלית: **Subtext**), בתרגום מילולי לעברית **טקסט־משנה**, מוגדר על ידי האקדמיה ללשון העברית כ"טקסט סמוי". הסאבטקסט הוא תוכן שלא נמצא ברובד המפורש והגלוי של הטקסט, אלא "מתחת" לטקסט, באופן מרומז. הוא עשוי להופיע ביצירה נרטיבית, כגון יצירה ספרותית, יצירה קולנועית או יצירה תאטרלית, וכן בתקשורת בין אישית. זהו תוכן שהקורא או הצופה מסיק עם התקדמות העלילה ועשוי להתייחס למכלול המחשבות, הרגשות והמניעים של הדמויות ביצירה.

לעיתים, הסאבטקסט מרמז על נושאים רגישים או שנויים במחלוקת, לרוב באמצעות מטפורות, דימויים ואמצעים ספרותיים אחרים, שנועדו לצמצם את ההתנגדות מצד הקוראים או הצופים הוא יכול לשקף מתחים, רגשות מודחים או רעיונות שלא נאמרים במפורש, ובכך לחשוף את מניעי הדמויות ומצבן הפנימי.

סאבטקסט, בשל אופיו המרומז מאפשר משחק פרשני, ויש יוצרים המנצלים זאת בהקשרים הומוריסטיים. כמו כן, ביצירות ספרות, תיאטרון וקולנוע נעשה בו שימוש תדיר כדי לבטא ביקורת חברית או פוליטית, במיוחד כאשר אין ליוצר אפשרות לדון בנושאים אלה בגלוי, עקב צנזורה, לחץ ציבורי או מגבלות תרבותיות. הסאבטקסט מאפשר להעמיק את היצירה ולהוסיף לה מורכבות ושכבת משמעות נוספת, המעשירה את חווית הקריאה או הצפייה.

## דוגמאות לסאבטקסט
### דוגמאות מהספרות
* ספריו של ג'ורג' אורוול – "חוות החיות", "1984".
* ספרו של וולטר "קנדיד".
* "מסעי גוליבר".

### דוגמאות מהטלוויזיה
* הזהות המינית של מר המפריז בסדרת הטלוויזיה "מישהו מטפל בך?" נרמזת ואיננה נאמרת בצורה מפורשת.
* בסדרת הטלוויזיה "מסע בין כוכבים" – למשל: ליהוקם של שחקנית שחורה ושחקן רוסי מהווים ביקורת חברתית, על הגזענות והמלחמה הקרה, בהתאמה.
* סרטים מצוירים.

### דוגמאות מהקולנוע
* סצנה בסרטו של וודי אלן "אנני הול" המשקפת את המחשבות הפנימיות של הדמויות באמצעות כתוביות על המסך, במהלך שיחה תמימה לכאורה.
* בסרט "ראיון עם הערפד" בראד פיט וטום קרוז מוצגים כזוג "נשוי", המגדל ביחד ילדה קטנה. לאורך הסרט ישנו סאבטקסט של מתח ארוטי בין השניים, אף על פי שזה לא נראה בצורה מפורשת על המסך.
* בסרט "X-מן 2" ישנה סצנה בה בובי (אייסמן) מגלה להוריו כי הוא מוטאנט. בסצנה זו ישנו סאבטקסט של סצנת יציאה מהארון.
* ז'אנר המדע בדיוני.

## ראו גם
* אירוניה
* לייטמוטיב
* מוטיב (ספרות ואמנות)
* קונוטציה
* תמה

## הערות שוליים

קטגוריה:מונחים ספרותיים
קטגוריה:טכניקות ספרותיות
יהודה רות

**יהודה רוֹת** (23 ביולי 1908 – 10 במאי 1990) היה ארכאולוג ישראלי, נחשב לאחד מאבות המחקר הארכאולוגי הפרהיסטורי במדינת ישראל. הקים את המוזיאון לתרבות הירמוכית בקיבוץ שער הגולן, שלאחר פטירתו נקרא על שמו.

## קורות חיים
נולד בעיירה נוֹבֶה זַמקי (בעת הולדתו בתחומי ממלכת הונגריה של האימפריה האוסטרו-הונגרית, בעקבות מלחמת העולם הראשונה בצ'כוסלובקיה; כיום בסלובקיה) במשפחה יהודית בת חמישה ילדים, בנם של הלה ויעקב רות. אביו שימש מנהל בית הספר היהודי בעיירה ואמו הייתה פעילה בקהילה היהודית.
למד ארכיטקטורה, אבל לא סיים את לימודיו. בשנת 1931 עלה לארץ ישראל, מספר חודשים לאחר אחותו הצעירה, מרים רות. בשנת 1937 נמנו השניים עם מייסדי קיבוץ שער הגולן.

בשנת 1941, בעת שחפר באזור בריכות הדגים של הקיבוץ, גילה באקראי אתר ארכאולוגי מהתקופה הנאוליתית. הוא אסף בשדות הקיבוץ כלי צור, צלמיות וחרסים. בשנת 1943 ביקרה במקום משלחת בראשות משה שטקליס שקבעה שמדובר באתר ארכאולוגי חשוב ביותר.

במלחמת העצמאות נפצע בקרב על הגנת צמח, לאחר שהחלים סייע בשיקום הקיבוץ.

בין השנים 1949–1952 היה עוזרו של הארכאולוג משה שטקליס אשר חפר את האתר אותו גילה. בחפירות אלה הוגדרה התרבות שנמצאה כתרבות ארכאולוגית חדשה שנקראה התרבות הירמוכית.

רות הקים בשנת 1947 וניהל את המדור לידיעת הארץ בהסתדרות, ואחר מכן בקיבוץ הארצי. היה ממיסדי מכון אבשלום ונמנה עם מנהליו. ערך במשך 25 שנים את המדור "במולדת" בעיתון על המשמר, שהיה המדור הראשון לידיעת הארץ בעיתונות הישראלית., וכן כתב את מדור "מגנזי קדומים" במשמר לילדים. לאחר מלחמת ששת הימים הקדיש את כל זמנו לחקר שרידי התרבויות הארכאולוגיות בדרום רמת הגולן. את ממצאיו העביר למוזיאון ארץ ישראל שבתל אביב. ממצאיו מוצגים במסגרת "מרכז אדם ועמלו".

בשנת 1986 הוענק לו על ידי המועצה האזורית עמק הירדן פרס הוקרה "על הקמת המוזיאון הפרהיסטורי".

במסגרת פעילותו לחקר התרבויות, הקים בשנת 1950 את המוזיאון וניהל אותו במשך 40 שנים.

יהודה רות נפטר בשנת 1990 ונקבר בקיבוצו.

## מפרסומיו
* **אסמי תבואה פריהיסטוריים בארץ**, תל אביב: המכון לידיעת הארץ והעם ע"ש ח’ אבשלום, תשכ"ו [צ"ל תשכ"ט] 1969
* **חרשי הברזל בגולן הדרומי**, תל אביב: הוצאת מוזיאון הארץ, תשמ"ד 1984
* **מגילות ים המלח**, מרחביה: הוצאת הקיבוץ הארצי השומר הצעיר, 1957
* **מצרים**, תל אביב 1981
* **סקר הגולן הדרומי**, תל אביב: הוצאת מוזיאון הארץ, 1984
* **תולדות המגל בארץ ישראל**, תל אביב: המכון לידיעת הארץ והעם על שם ח’ אבשלום, תשכ"ז 1967
* **מוצא האדם ועליתו: מאמרים בפלאונטולוגיה של האדם**, תל אביב: המדור לידיעת הארץ בתנועה הקיבוצית, תשל"ט

### ספרים שערך
* עם שמואל אביצור, ופנחס פורת, **מיתקני אפיה וכליהם**, תל אביב: המכון לידיעת הארץ והעם ע"ש ח. אבשלום, תשל"א 1971
* **מתמול והיום: פרקים בידיעת הארץ**, מרחביה: הקיבוץ הארצי השומר הצעיר, 1958
* עם שמעון דר, **שומרון: לקט מאמרים ומקורות**, תל אביב: המדור לידיעת הארץ בתנועה הקבוצית, תשל"א 1971

## לקריאה נוספת
* יוסף גרפינקל ועופר בר יוסף, **הפרהיסטוריה של ארץ ישראל: תרבות האדם לפני המצאת הכתב**, ירושלים: הוצאת אריאל, 2008, עמ' 328.

## קישורים חיצוניים
* יהודה רוֹת - מייסד המוזיאון באתר המוזיאון לתרבות ירמוכית ע"ש יהודה רות
* יהודה רוֹת באתר "יזכור" של קיבוץ שער הגולן
* 

קטגוריה:ארכאולוגים ביישוב
קטגוריה:ארכאולוגים ישראלים
קטגוריה:חוקרי ארץ ישראל
קטגוריה:אנשי העלייה החמישית
קטגוריה:שער הגולן: אישים
קטגוריה:אישים הקבורים בקיבוצים
קטגוריה:ישראלים שנולדו ב-1908
קטגוריה:ישראלים שנפטרו ב-1990
Here Today

**Here Today** הוא שיר שנכתב על ידי פול מקרטני והופק על ידי ג'ורג' מרטין לאלבומו של מקרטני Tug Of War. השיר נכתב כמחווה לג'ון לנון, חברו לשעבר ללהקת הביטלס לאחר שנרצח בפתח ביתו בניו יורק על ידי מרק דייוויד צ'פמן. אם כי הוא מעולם לא הופץ כסינגל, הוא הגיע למקום ה-46 ב"מצעד רוק המיינסטרים" של מגזין המוזיקה בילבורד.

השיר מבוצע לעיתים ידי מקרטני בהופעותיו החיות, ונכלל באלבומי ההופעה-החיה שפרסם Back in the US, Back in the World ו-Good Evening New York.

## קישורים חיצוניים

* [השיר ב-[יוטיוב]]

## הערות שוליים

קטגוריה:שירי פול מקרטני
קטגוריה:שירים באנגלית
קטגוריה:שירים על ג'ון לנון
קטגוריה:בלדות פופ
MC-21

ממוזער|דגם המטוס
מטוס ה-**MC-21** (ברוסית: МС-21; ראשי תיבות של **Магистральный Самолёт XXI века**, "מטוס עיקרי למאה ה-21") הוא פרויקט לבניית מטוס נוסעים רוסי לטווח קצר עד בינוני, שעתיד להחליף את מטוסי הטופולב Tu-154 ומשפחת מטוסי הטופולב Tu-204. המטוס צפוי להתחרות במטוסי הבואינג 737 והאיירבוס A320 המערביים.

המטוס אמור היה להיכנס לשירות בחברת התעופה "Rossyia״ (חברת בת של Aeroflot) כבר בשנת 2022. עם זאת, הסנקציות המערביות על רוסיה בשל הלחימה באוקראינה מטילים צל כבד על אפשרות זו. בין היתר בשל סנקציות שמשפיעות על היכולת לרכוש רכיבים מסוימים של המטוס מחברות אירופאיות ואמריקאיות.

## היסטוריה
המטוס מפותח על ידי תאגיד המטוסים המאוחד וחברות הבת שלו, חברת יאקובלב ותאגיד אירקוט. עד פברואר 2008 נטלה חלק בפרויקט גם חברת איליושין, אז נטשה מיוזמתה את הפרויקט. בתכנון המטוס משתתפות גם חברות מצרפת ומארצות הברית. עלות הפיתוח מגיעה לכ-190 מיליארד רובל, מתוכם ממשלת רוסיה מימנה 70 מיליארד רובל. בניית המטוס מתבצעת במפעל החברה בעיר אירקוטסק. המהנדס הראשי הוא קונסטנטין פופוביץ'.

ביולי 2010 חברת התעופה המלזית "Crecom Burj Resources" הייתה לחברה הזרה הראשונה שהזמינה מטוסים מדגם זה. העסקה שנחתמה בינה לבין הרוסים הגיעה לשווי של 3 מיליארד דולר כאשר על פי התכנון המטוסים יוצעו למכירה החל משנת 2017. ביוני 2016 הייתה אארופלוט לחברה השנייה שהזמינה מטוסים מדגם זה ואלה יסופקו לה כאשר בסך הכל 9 חברות תעופה הזמינו מטוסים מדגם זה. בהתאם להודעת נשיא חברת אירקוט תחילה צפויה אספקת מטוס בגרסת 180 מקומות ישיבה. לחברה כבר קיימות הזמנות ל-185 מטוסים.

במאי 2018 אב טיפוס שני של המטוס ביצע טיסת מבחן שעברה בהצלחה.במרץ 2019 אב טיפוס שלישי ביצע טיסת מבחן מוצלחת.

עלות הפיתוח מגיעה ל-4.54 מיליארד דולרים בעוד שעלות כל מטוס נעה בין 72 ל-85 מיליון דולרים.

טקס חשיפת המטוס נערך במפעלי אירקוט ב-8 ביוני 2016. ב־15 בדצמבר 2020 מטוס חמישי, דגם MS-21 310, המצויד במנועי PD-14 רוסיים, ביצע את טיסתו הראשונה, משדה תעופה באירקוטסק, כשמשך הטיסה היה שעה ו־25 דקות. ביולי 2021 המטוס הוצג לציבור לראשונה במסגרת הסלון האווירי במוסקבה. באותה שנה מחשף גם בסלון האווירי בדובאי ובדצמבר 2021 קיבל את אישור משרד התחבורה הרוסי להתחיל בהכנות לייצור סדרתי, שיתחילו ב־2024.

## מפרט

## גלריה

## ראו גם
*קומק C-919
*בואינג 737 MAX
*סוחוי סופרג'ט 100
*טופולב Tu-204

## קישורים חיצוניים

* 
* תיאור המטוס באתר היצרן
* 

## הערות שוליים

קטגוריה:מטוסי נוסעים רוסיים
נעמה שפיר

**נעמה שפיר** (נולדה ב-28 בפברואר 1990) היא כדורסלנית עבר ישראלית ששיחקה בליגת העל בכדורסל נשים ובנבחרת ישראל כקלעית.

## ביוגרפיה
שפיר נולדה לשלומית ויצחק שפיר, בשכונת נווה שאנן שבחיפה, בצעירותה עברה עם משפחתה ליישוב הקהילתי הדתי הושעיה בגליל התחתון. לשפיר יש ארבע אחיות וארבעה אחים. היא למדה באולפנית טבריה. ב-2016 נישאה לסא״ל יהודה שלו, קצין בחיל השריון בחטיבה 401.

## קריירה מקצועית
שפיר החלה לשחק כדורסל בקבוצה במקום מגוריה ולאחר מכן עברה להפועל עמק יזרעאל והתבלטה מהר מאוד. בשנים 2007 ו-2008 היא נבחרה לשחקנית השנה של ליגת נערות א'.

ב-2008 היא שיחקה עם נבחרת ישראל בטורניר אליפות אירופה לנערות דרג ב' וסיימה כמלכת הסלים ונבחרה לחמישיית הטורניר.

בגיל 18 עברה שפיר לשחק בארצות הברית בנבחרת הכדורסל של אוניברסיטת טולדו שבאוהיו הידועה בכינוי "טולדו רוקטס" וללמוד מנהל עסקים. הרוקטס משחקת בליגת ה-MAC, אחת מהליגות המרכיבות את ליגת המכללות הבכירה (דיוויז'ן 1). בעונתה הראשונה בטורניר המכללות נבחרה לחמישיית הפרשמניות (שחקניות עונה ראשונה) של ה-MAC בעונתה השנייה נבחרה לחמישייה השנייה ובעונתה השלישית נבחרה לחמישיית העונה בליגת המכללות המשנית והובילה את הרוקטס לזכייה בטורניר ה-WNIT, הטורניר המשני של אליפות המכללות בכדורסל.

שפיר היא ככל הנראה היהודיה האורתודוקסית הראשונה ששיחקה בליגות הבכירות של המכללות בארצות הברית. היא מקפידה על שמירת שבת ואיננה נוסעת או מתאמנת בשבת, אולם היא משחקת בשבתות. היא מקפידה לשחק כשהיא לבושה בחולצה מתחת לגופייה, מטעמי צניעות.

במהלך 2011 החליטה פיב"א אירופה לא להתיר לשפיר ללבוש חולצה, שמכסה את כתפיה, מתחת לגופיית המשחק במשחקי נבחרת ישראל, זאת בניגוד למשחקיה בליגת המכללות. ביוני 2011 דחה בית הדין לערעורים של פיב"א את העתירה של איגוד הכדורסל בישראל בנושא. לבסוף שיחקה שפיר באליפות אירופה עם שרוולים אלסטיים קצרים שכיסו את כתפיה, בהתאם לפשרה שהושגה עם פיב"א.

בשנת 2013 חתמה שפיר בקבוצת אליצור רמלה מהליגה הראשונה וזכתה עמה בגביע המדינה באותה השנה.

בשנת 2015 שפיר שיחקה במכבי רמת חן למשך עונה אחת וסיימה עמה במקום הראשון בתום העונה הסדירה.

בעונה לאחר מכן, עונת 2016-2017 עברה נעמה לשחק במכבי בנות אשדוד עמה זכתה באליפות המדינה.

לקראת עונת 2017-2018 שבה שפיר לקבוצה אשר נתנה לה את ההזדמנות הראשונה בארץ, קבוצת אליצור רמלה ששבה לליגת העל לאחר שנתיים.

בעונת 2018-2019 שבה שפיר לקבוצת מכבי רמת חן (כיום מכבי עירוני רמת גן), בסיום עונה זו יצאה שפיר לחופשה לקראת לידה.

לאחר עונה ללא משחק עקב חופשת הלידה, חזרה שפיר לשחק וחתמה בקבוצה אליצור רמלה.

## קישורים חיצוניים

* כתבה ב-Forward על שפיר
* 
* 
* 
* 
* 

## הערות שוליים

קטגוריה:כדורסלני אוניברסיטת טולדו
קטגוריה:כדורסלניות אליצור רמלה
קטגוריה:כדורסלניות מכבי עירוני רמת גן
קטגוריה:כדורסלניות מכבי אשדוד
קטגוריה:כדורסלניות נבחרת ישראל
קטגוריה:כדורסלניות ישראליות בליגת המכללות בארצות הברית
קטגוריה:הושעיה: אישים
קטגוריה:בוגרות אולפנות
קטגוריה:ישראליות שנולדו ב-1990
קטגוריה:ישראלים שנולדו ב-1990
HMG-CoA רדוקטז

**HMG-CoA רדוקטז** (אנגלית: **HMG-CoA reductase** או **HMGCR** ובשמו המלא: **3-hydroxy-3-methyl-glutaryl-CoA reductase**) הוא האנזים המזרז את השלב קובע הקצב בתהליך המטבולי של יצירת כולסטרול בגוף החי - הפיכה של HMG-CoA למבלונאט, שבתורו הופך לחומרים רבים מקבוצת הטרפנים (בהם כולסטרול).

האנזים מעוכב, כחלק ממנגנון משוב שלילי, על ידי כולסטרול שמגיע לתאים כתוצאה מהכנסה ופרוק של LDL דרך רצפטורים ל-LDL, וכמו כן על ידי כולסטרול שעובר חמצון בתאים. מעכבים תחרותיים של האנזים, משרים ביטוי מוגבר של רצפטורים ל-LDL על הממברנות של תאי הכבד, מה שמביא להגברת קצב כניסת ה-LDL לתאים. בעקבות כך, קטן ריכוז ה-LDL פלזמה, אשר נחשב אחד הגורמים המשמעותיים ביותר בתהליך היווצרות טרשת העורקים.
על כן, מהווה האנזים יעד למספר רב של תרופות להורדת כולסטרול שידועות בשמן הכללי סטטינים.

כדי לבצע את פעולתו משתמש האנזים בשתי מולקולות NADPH ככוח מחזר, ובכך יוצר שתי מולקולות +NADP. כמו כן, בפעולה מתנתקת קבוצת CoA-SH מהסובסטראט.

HMG-CoA רדוקטאז מעוגן לממברנה של הרטיקולום האנדופלזמטי. עד לאחרונה הייתה הדעה הרווחת כי האנזים מורכב משבעה מתחמים חוצי ממברנה, כאשר האתר הפעיל שלו נמצא בקצה קרבוקסילי ארוך השוכן בציטוזול, אולם מחקרים עדכניים יותר הראו כי מדובר בשמונה מתחמים חוצי ממברנה.

בבני אדם, הגן ל-HMGCR ממוקם על הזרוע הארוכה של הכרומוזום החמישי (5q13.3-14). אנזימים המבצעים את אותה הפעולה קיימים גם בבעלי חיים אחרים, בצמחים ובחיידקים.

## קישורים חיצוניים

## הערות שוליים

קטגוריה:אנזימים
Nero (להקה)

**Nero** הם שלישיית תקליטנים ומפיקים מוזיקליים מלונדון, בריטניה. חברי ההרכב הם דניאל סטפנס, ג'ו ריי ואלאנה ווטסון. דניאל סטיבנס וג'ו ריי הם התקליטנים ואלאנה ווטסון מספקת את השירה לרוב השירים של הצמד. ב-6 בדצמבר 2010, Nero הוכרזו כמועמדים בסקר הסאונד של 2011 של ה-BBC. אלבום הבכורה של הצמד הגיע למקום הראשון במצעד האלבומים בבריטניה.

## ביוגרפיה
Nero הם אמני מוזיקה אלקטרונית, הידועים בעקבות הפקות דאבסטפ וDrum and Bass. הבכורה של Nero הייתה בהוצאתו של הסינגל "This Way" בשנת 2008. הם זכו בשנת 2010 בפרסי Beatport עבור מופע ה-דאבסטפ הטוב ביותר, ועבור שיר ה-דאבסטפ הטוב ביותר עבור "Act Like You Know" משנת 2009. Nero

סשה פררה ג'ונס, עיתונאי הניו יורקר מגזין, כתב שהרמיקס של Nero לשירה של הלהקה *The Streets* (הרחובות), "Blinded by the Lights" נמצא בין השירים המובילים שלו לשנת 2009. לשיר היו השמעות ברדיו בבריטניה וכן היה מושמע על ידי תקליטנים מובילים, ביניהם צ'ייס סטטוס, Skream, טייסטו Diplo. Nero ביצעו רמיקסים לשירים של אמנים מוכרים כגון La Roux ,Deadmau5 ודאפט פאנק.

### Welcome Reality
ב-12 באוגוסט 2011 הוציא הצמד את אלבום הבכורה שלהם שנקרא "Welcome Reality" (בתרגום חופשי: "ברוכים הבאים למציאות").

הצמד הוציא לאור את הסינגל הרשמי הראשון שלהם "Innocence" בבריטניה ב-26 באפריל 2010. הסינגל יצא יחד עם השיר "Electron" כהורדה דיגיטלית, כמו גם על ויניל. השיר היה בשיאו המקום 168 בטבלת הסינגלים של בריטניה מלבד זו הוא היה בשיא במקום 16 ו-11 במצעד הדאנסים ובאינדי.

ב-6 בדצמבר 2010, הודיע ה-BBC כי Nero מועמדים לפרס בסקר הסאונד של 2011 של ה-BBC. יומיים לאחר מכן הוציאה הלהקה את הסינגל הרשמי השני שלה "Me & You". השיר נכנס לרשימת A List playlist של BBC Radio 1, ואף הגיע למקום הראשון במצעד האינדי הבריטי. הסינגל יצא בבריטניה גם בהורדה דיגיטלית ו-"12 ויניל ב-2 בינואר 2011.

ב-1 במאי 2011, יצא הסינגל השלישי מהאלבום, "Guilt". השיר הגיע למקום 8 במצעד הסינגלים בבריטניה, מה שהיה אז המיקום הגבוהה ביותר אליו הגיע שיר שלהם.

ב-5 באוגוסט 2011, הוציאה הלהקה את הסינגל הרביעי מהאלבום, "Promises". השיר הגיע למקום הראשון במצעד הסינגלים הבריטי, במצעד הסקוטי, ובמצעד הדאנס הבריטי, והוא הסינגל המצליח שלהם ביותר עד כה. הצלחתו של השיר גררה רמיקס של Skrillex לשיר שהצלחתו איננה פוחתת מזו של השיר המקורי.

ב-16 באוקטובר 2011 הוציאה הלהקה את הסינגל החמישי מהאלבום, "Crush on You". השיר לא הצליח לשחזר את הצלחת קודמו, ולא הגיע למקום הראשון באף אחד מהמצעדים המרכזיים.

## דיסקוגרפיה
### אלבומים
* 2012 - Welcome Reality
* 2015 - Between II Worlds

### סינגלים

### שירים נוספים

### רמיקסים

## קישורים חיצוניים

* 

## הערות שוליים

קטגוריה:אמני מוזיקה אלקטרונית בריטים
קטגוריה:צמדים מוזיקליים בריטיים
קטגוריה:מוזיקאי דאבסטפ
קטגוריה:להקות שהוקמו בשנת 2004
יוסף יחזקאל ראג'פורקר

ממוזער|יוסף יחזקאל ראג'פורקר סוף המאה ה-19
**יוסף יחזקאל ראג'פורקר** (במראטהית: जोसेफ यहेज्केल राजपूरकर, באנגלית: **Joseph Ezekiel Rajpurkar**; 1834–1905) היה מורה, מנהל, שופט, סופר, מתרגם, איש דת ומלומד, בן לקהילת "בני ישראל" שבהודו.

## קורות חיים
יוסף נולד בשנת 1834 בהודו תחת השלטון הבריטי, אביו יחזקאל יוסף ראג'פורקר היה מפקח בתי הספר המיסיונריים שהוקמו על ידי ארגון הכנסייה החופשית במחוז בומביי (מומבאי) ומחוז קולבה אשר בהודו.

יוסף חונך על ידי מורים מיסיונרים נוצרים בריטיים, שעל אף היותם מיסיונריים נוצרים לא ניסו להמיר את דתו אלא להפך עודדו את עניינו בדת היהודית. יוסף למד עברית מאביו יחזקאל וחינך את עצמו בנוסף ברזי השפה העברית ודקדוקה.

## קריירה
בשנת 1856 התקבל כמורה בבית הספר על שם דוד ששון בבומביי וחמש שנים לאחר מכן קודם באופן מפתיע לתפקיד מנהל בית הספר בשנת 1861, תפקיד אותו מילא מעל ל-40 שנים.

יוסף עסק בתחום החינוך והרחבת הידע בקרב הקהילות היהודיות בהודו ועידוד התחום האקדמאי, בין תלמידיו נמנים אף מספר אישים יהודים מפורסמים כגון סר אדוארד ששון חבר בפרלמנט הבריטי, סר דויד ששון ותלמידיו נפוצו לכל קצוות האימפריה הבריטית, סין, אפריקה ואף לארצות הברית.

בשנת 1871 נבחר לבוחן הראשי בשפה העברית באוניברסיטת בומביי ובשנת 1879 נבחר כחבר כבוד באוניברסיטה. הוא נודע בהיותו אחד מהחוקרים המובילים בהשוואת התנ"ך היהודי והברית החדשה של הנוצרים. אף קיבל תארים אקדמאים בתחום השפה העברית והשפה המראטהית. היה זה המוסד האקדמי הראשון בעולם המודרני בנושא שפה העברית, עוד טרם תחיית השפה בשאר העולם היהודי.

בשנת 1890 קיבל אחר כבוד את תפקיד שופט השלום מהממשל הבריטי, הראשון מקרב חברי קהילת בני ישראל ואף מילא תפקיד בחבר המושבעים בבית המשפט העליון בבומביי.

יוסף הגה ופרסם תפילות מיוחדות לרגל חגיגות מאה השנים לבית הכנסת "שערי רחמים" בשנת 1896. בנוסף הגה תפילות מיוחדות לקהילת יהודי רוסיה שעקב פוגרומים מצאו דרכם להודו, ואף הגה תפילות להשגחה משמיים ורחמנות כאשר פרצה מגפה קשה בבומביי בשנת 1900.

יוסף היה דמות מוערכת מאוד בקרב קהילת בני ישראל, קהילת יהודי בגדאד אשר היו בהודו ואפילו בקרב מלומדים בריטיים רבים.

הוא פרסם מעל ל-20 ספרים ותרגומים לספרים מהשפה האנגלית והעברית לשפה המראטהית.

לאחרונה היו מספר ניסיונות להוציא את ספריו במהדורות חדשות אך זכויות היוצרים אינם בידי צאצאיו ולכן נתקלו בקשיים משפטיים.

יוסף נפטר בשנת 1905 ונקבר בבית העלמין היהודי, מזגאו שבמומבאי. 

## חיים אישיים
ליוסף נולדו 3 בנים: רחמים, משה ומנשה ובת: יעקובת.

בנו של בן דודו היה ראש העיר של בומביי אליהו מוסס ראג'פורקר, קרובת משפחה נוספת היא העיתונאית הישראלית, יפעת ראובן (ראג'פורקר).

חלק מצאצאיו הישירים שינו את שם משפחתם ל-איזיקיאל (יחזקאל), על שם אביו של יוסף וגרעין גדול מהם התיישב באנגליה, ביניהם נכד נכדו השדרן והפעיל החברתי אילן איזיקיאל (ראג'פורקר), מנחה התכנית "Who Do you think Jew are".

## ראו גם
* בני ישראל (הודו)

## לקריאה נוספת



*Haeem Samuel Kehimkar, The History of the Bene Israel of India, Dayag Press Ltd' Tel-Aviv, 1937
 
* אז מה הקר שלך, אליעז ראובן-דנדקר, הוצאת קמודן מוכאדם בסיוע מרכז מורשת יהדות קוצ'ין, פתח-תקווה, שנת 2018.

* הג'מאט-א.נשים מעוררי השראה מקהילת הבני ישראל מהודו, אליעז ראובן-דנדקר, הוצאת קמודן מוכאדם, תל אביב, שנת 2020.

## קישורים חיצוניים

* 
* 

קטגוריה:אנשי חינוך יהודים הודים
קטגוריה:שופטים יהודים הודים
קטגוריה:סופרים יהודים הודים
קטגוריה:מתרגמים יהודים הודים
קטגוריה:ילידי 1834
קטגוריה:נפטרים ב-1905
דמי מחלה

**דמי מחלה** הם תשלום שניתן לעובד עבור תקופה שבה נעדר מעבודתו ולא קיבל שכר רגיל, מפאת מחלה.

בחלק ממקומות העבודה ברחבי העולם משולמים דמי המחלה לעובדים כחלק מהזכויות הניתנות להם בחוזה העבודה במסגרת המדיניות של המעביד, ובחלק משולמים דמי המחלה בהתאם לחקיקה של המדינה בנושא, כחלק מזכויות העובדים המעוגנות בחוק. בכ-145 מדינות בעולם נהוג תשלום דמי מחלה לעובדים עבור תקופת מחלה כלשהי, כאשר ב-127 מדינות נהוג תשלום דמי מחלה עבור תקופה של שבוע או יותר, סך הכל, במשך שנת עבודה.

## בישראל

בישראל מוסדרת הזכות לקבלת דמי מחלה בחוק דמי מחלה. חוק זה שונה מהותית מיתר חוקי המגן בתחום דיני העבודה. חוקי המגן חלים על כל העובדים, וקובעים זכויות מינימליות, שלא ניתן לפגוע בהן או להתנות עליהן בחוזה אישי שבין המעביד לעובד. חוק דמי מחלה אינו חל על מי שנושא זה מוסדר לגביו במסגרת הסכם קיבוצי או הסדר קיבוצי (אך הוא חל על מי שנושא זה מוסדר לגביו בחוזה אישי). הזכות לקבלת דמי מחלה מוסדרת לגבי עובדים רבים במשק בהתאם להסכמים קיבוציים החלים עליהם, שלחלקם הוצאו צווי הרחבה שהרחיבו את תחולתם על כל העובדים בתחום מסוים במשק או אף בתחומים נוספים.

בהתאם לחוק, העובד זכאי ל-18 ימי מחלה בתשלום בשנה, בכפוף להמצאת אישור רפואי על מחלתו, כמפורט להלן. זכות זו ניתנת לצבירה עד 90 ימי מחלה.

## הערות שוליים

קטגוריה:תגמול עובדים
קטגוריה:מחלות
קטגוריה:כלכלת בריאות
איל דה רה

**איל דה רה** (בצרפתית: **Île de Ré**) הוא אי צר ושטוח שאורכו כשלושים ק"מ ורוחבו כחמישה ק"מ. נמצא במפרץ ביסקאיה שבמערב צרפת, בקרבת החוף של האוקיינוס האטלנטי. האי שייך למחוז השראנט הימי (Charente Maritime). מתגוררים בו כ-15,000 תושבים (1999). הוא מחובר לבירת המחוז, עיר הנמל לה רושל, בגשר איל דה רה  שאורכו 2.9 ק"מ ושנחנך ב-1986 בתכנונו של מישל וירלוז'ה.

בעידן הרומאי היה מדובר למעשה בשלושה איים אך בשל ייצור המלח זהו כיום אי אחד המשתנה בין רוחב של כ-2.5 קילומטר בנקודה הרחבה ביותר לכמה מאות מטרים בלבד כשהוא הצר ביותר.

לה פלוט היא העיר הגדולה באי. סנט מרטין דה רה היא השני בגודלה בעיירות האי וכנראה המעניינת והמסחרית ביותר בכל הנוגע לתיירות. העיירה מוקפת 12 ק"מ של ביצורים עם שערי כניסה מרשימים, קירות אבן גבוהים בעובי של 2 מטר וחפיר המקיף את כל העיר. הנמל הוא האטרקציה העיקרית עם הביצורים המסיביים שלה ואי במרכזו, הוא מוקף במסעדות, ברים וחנויות ליד המזח ומהווה מקום שוקק ונעים. המובילים אל מחוץ לנמל נמצאים רחובות צרים רבים עם חנויות צבעוניות, שווקים קטנים שבהם ניתן לקנות תוצרת טרייה וסמטאות ציוריות ובתים. עיירות נוספות שכדאי לבקר בהן הן לה פלוט, ארס אן רה וריוודו.

## קישורים חיצוניים

* 
* 

## הערות שוליים

קטגוריה:פואטו-שראנט
קטגוריה:צרפת: איים
R&G (Rhythm & Gangsta): The Masterpiece

****** הוא אלבום האולפן השביעי של הראפר האמריקאי, סנופ דוג. האלבום, שהניב את הסינגלים המצליחים *[[Drop It Like It's Hot]]* ו-*[[Signs (שיר)|Signs]]* (עם צ'ארלי וילסון וג'סטין טימברלייק), מכר בשבוע הראשון לצאתו מעל ל-225,000 עותקים כשהגיע למקום השישי במצעד הבילבורד 200, והגיע במהרה למעמד אלבום פלטינה בארצות הברית, עם סכום מכירות של מעל 1,724,000 עותקים. האלבום הגיע למעמד פלטינה גם בבריטניה, קנדה וניו זילנד, ולמעמד זהב בצרפת, אוסטרליה, גרמניה, דנמרק, שווייץ ואיטליה.

## רשימת השמעה

## קישורים חיצוניים

קטגוריה:אלבומי סנופ דוג
קטגוריה:אלבומים באנגלית
קטגוריה:אלבומים שהופקו על ידי דה אלכימיסט
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
קטגוריה:אלבומי חברת גפן רקורדס
קטגוריה:אלבומי חברת יוניברסל מיוזיק גרופ
יקב ססלוב

שמאל|ממוזער|250px|ברי ססלוב בעבודה (2002)
**יקב ססלוב** היה יקב בוטיק ישראלי שהוקם ב-1998 בקיבוץ אייל בידי ברי ססלוב, ונמכר לקבוצת משקיעים בשנת 2013.

בשנת 2016 נקנה היקב על ידי צביקה גרינגולד, משה לוי והיזם ישראל לנג. היקב נסגר בתחילת 2019.

## היסטוריה
ססלוב נולד ב-1946 באוטווה, קנדה. הוא עלה לישראל כמתנדב במלחמת ששת הימים, הוא מהנדס חשמל במקצועו, שעסק אחר-כך במחשבים ובשלב מאוחר יותר למד ייננות. ב-1991 התפטר מעבודתו וכתב את הספר "מבוא לעולם היין", הוא לימד ייננות באוניברסיטה הפתוחה, שנתיים אחר-כך. הנחה קורס ראשון לעשיית יין ביתי. ב-2002 הצטרפה אל ססלוב בתו, רוני ססלוב. היא קיבלה תואר בפקולטה לחקלאות של האוניברסיטה העברית ותואר בייננות מאוניברסיטת ברוק שבקנדה.

בשנת 2007 הקים ססלוב אתר תסיסה במושב צוריאל שבגליל העליון על מנת לקרב את עשיית היין לכרמים. ביקב בקיבוץ אייל שבשרון, הוקם מרכז מבקרים בו ניתן היה לבקר ולטעום מיינות היקב.

הענבים הגיעו מכרם קדיתא וכרם צבעון האורגניים, וכרם עלמה וכרם בן זמרה האינטגרטיביים. הכרמים בגליל העליון בגובה 650-840 מטר מעל פני הים, על אדמת בזלת וגיר. היקב ייצר יינות בארבע סדרות: רזרב (הסדרה המובחרת), אדום, אביב וסגול (סדרה כשרה). נכון לדצמבר 2009, ייצר היקב כ-80,000 בקבוקים בשנה.

ברי ססלוב נכלל ברשימת עשרת האנשים המשפיעים בתעשיית היין הישראלית על ידי אתר "איש הענבים", באוקטובר 2010.

ב-2013 נמכר היקב לקבוצת משקיעים ובכך הסתיימה תקופתו כיקב משפחת ססלוב. ב-2016 נרכש על ידי משה לוי, צביקה גרינגולד ויזם נוסף, למנכ"לית היקב מונתה סיגל לוי וליינן הראשי ארי ארל.

יקב ססלוב נבחר לאחד ממאה היקבים הטובים ביותר באגן הים התיכון לצד צרפת, איטליה וספרד במגזין הצרפתי "La Revue du Vin de France".

## לקריאה נוספת
* 
* 
* 
* 

## קישורים חיצוניים
*  
* על יקב ססלוב באתר IsraelWines
* 
* 
* 
* 
* 
* 
* 
* 
* רענן רוגל, ברי ססלוב: "אני עבד של מזג האוויר", באתר "אכול ושאטו", 4 באוקטובר 2009
* 
* 
* דני רובין, עשרת הגדולים הישראלים של דרך היין, באתר "אכול ושאטו", 7 במרץ 2007
* דניאל רוגוב, החבית שבגראז', הארץ, 19 בספטמבר 2004
* עשרת האנשים המשפיעים של תעשיית היין הישראלית, באתר "איש הענבים", 28 בדצמבר 2010

## הערות שוליים

ססלוב
קטגוריה:מועצה אזורית דרום השרון
קטגוריה:אייל (קיבוץ)
מרינה נעמת

**מרינה נעמת** (בפרסית: **مارینا نعمت**; נולדה ב-22 באפריל 1965) היא סופרת קנדית ילידת איראן.

## ביוגרפיה
נעמת נולדה בטהראן, איראן למשפחה נוצרית. סבה וסבתה מצד אימה היו רוסים.

ב-1982, בהיותה בת 17, שלוש שנים אחרי המהפכה האיראנית, נעצרה נעמת בגלל מאמר שכתבה לעיתון בית הספר המבקר את הממשלה החדשה. היא ישבה שנתיים בכלא אווין, בית סוהר לאסירים פוליטיים שפעל עוד מימי השאה. בזמן מאסרה היא עונתה באכזריות, נידונה למוות ואף הועמדה כבר מול כיתת היורים אולם עלי, סוהר בכיר וחבר משמרות המהפכה, שהחליט שהיא תהיה אשתו, הציל אותה אך אילץ אותה להתאסלם ולהינשא לו בעודה אסירה בכלא. ברבות הימים נרצח עלי באיראן, אך משפחתו סייעה לה להשתחרר בשחרור מוקדם. היא נישאה, בניגוד לחוק האיראני עם אהובה-מנוער הנוצרי, והם יצאו מטהראן ב-1991. השניים היגרו לקנדה (דרך הונגריה), הם מתגוררים בטורונטו ולהם שני בנים.

ב-2007 כתבה את ספרה "האסירה מטהראן", שמגולל את קורותיה באיראן. הספר היה רב-מכר ויצא לאור ב-28 מדינות.

נעמת זכתה על הספר בפרס הכבוד האנושי מטעם הפרלמנט האירופי ובפרס גרינזיין קאבור האיטלקי.

ספרה השני "אחרי טהראן" משנת 2010 מספר על חייה החדשים במערב.

## ספריה בעברית
* **האסירה מטהראן: סיפור חיים (2006)**, תרגמה מאנגלית: אינגה מיכאלי, הוצאת כנרת זמורה-ביתן דביר, 2010.
* **אחרי טהראן: חיי החדשים (2010)**, תרגמה מאנגלית: שרה ריפין, הוצאת כנרת זמורה-ביתן דביר, 2011.
* **''The Best Canadian Essays'' (2017)**

## חיים אישיים
בהיותה אסירה בכלא אווין אולצה נעמת להתאסלם ולהינשא בנישואין כפויים לסוהר, אותו היא מכנה בספרה עלי מוסאווי. לאחר שחרורה היא שבה לדתה הנוצרית.

היא מתגוררת בטורונטו, נשואה ואם לשני בנים. היא מרצה בנושאי מאבק בעינויים, ומלמדת בקורסים לכתיבה יוצרת באוניברסיטת טורונטו.

## קישורים חיצוניים

* 
* אריק וייס, האסירה מטהרן: מרינה נעמת שרדה את הגיהנום האיראני, נענע 10 (וידאו), 26 בפברואר 2011
* בועז ביסמוט, "איראן עוד לא מוכנה למהפכה", ישראל היום, 4 במרץ 2011
* מישל שפרד, "ביתי, הסיוט שלי", באתר דה סטאר, 22 באפריל 2007 
* "ברית עם השטן", סידני מורנינג הראלד, 19 במאי 2007 
* 

## הערות שוליים

קטגוריה:סופרות איראניות
קטגוריה:אסירי כלא אווין
קטגוריה:סגל אוניברסיטת טורונטו
קטגוריה:מתאסלמות
קטגוריה:נפגעי ונפגעות תקיפות מיניות
קטגוריה:נוצריות מזרח תיכוניות
קטגוריה:מהגרים מאיראן
קטגוריה:מהגרים לקנדה
קטגוריה:קנדיות שנולדו ב-1965
קטגוריה:קנדים שנולדו ב-1965
ענת לוין (מנהלת)

**ענת לוין** (נולדה ב-13 במאי 1963) היא מנכ"לית בלאקרוק ישראל. בעבר שימשה כמשנה-למנכ"ל כלל ביטוח, כמנכ"לית מגדל אחזקות ביטוח ופיננסים וכיו"ר החברה.

## ביוגרפיה
לוין סיימה בהצטיינות תואר ראשון בכלכלה ובמינהל עסקים וכן MBA - שניהם מהאוניברסיטה העברית בירושלים.

### קריירה
החלה את עבודתה הראשונה בשנת 1989, בבית ההשקעות אופק, לימים פסגות אופק, בה העפילה בסולם התפקידים הניהולי, בתפקידה האחרון כיהנה כמנהלת המקצועית של החברה. אחר-כך עברה לחברת ההשקעות נשואה-זנקס נ"ע בע"מ, שם כיהנה כמנכ"ל משותף. ב-1999 היא עברה למגדל אחזקות ביטוח ופיננסים, באפריל 2002 התמנתה למשנה למנכ"ל מגדל ולמנהלת תחום השקעות ואשראי בחברה. בתחילת תפקידה עמד היקף תיק ההשקעות של מגדל על כ-30 מיליארד שקל, ובסיום תפקידה הוא עמד על כ-100 מיליארד שקל.

בשנת 2007 מונתה לוין כחברה בוועדת חמדני לבחינת הגברת מעורבות הגופים המוסדיים בשוק ההון. בשנת 2009 מונתה לוין כחברה בוועדת חודק שעסקה בהתוויית הכללים להעמדת אשראי על ידי גופים מוסדיים.

כתב העת הבריטי "Project Finance Magazine" בחר בעסקה אותה הובילה לוין, ההשקעה בפרויקט הלוויין הישראלי "עמוס", כעסקת השנה בתחום התקשורת במזרח התיכון לשנת 2009.

בנובמבר 2009 הוצע ללוין לעמוד בראש האגף לפיקוח על הביטוח ושוק ההון במשרד האוצר, הצעה לה היא סירבה. ב-2010 מונתה למשנה למנכ"ל בנק הפועלים, ליו"ר פועלים הנפקות ולראש חטיבת גלובל טרז'רי בבנק. החטיבה מנהלת את הנכסים הפיננסיים של הבנק והנזילות וגם אחראית על חדרי העסקאות, עשיית שוק ומסחר (במט"ח ובנגזרות מט"ח, ריביות וסחורות).

בשנת 2012 הקימה לוין את החטיבה לשווקים פיננסיים בבנק הפועלים, על ידי איחוד של חטיבת הגלובל טרז'רי עם חטיבת נכסי לקוחות, החטיבה המאוחדת מונה כ-450 עובדים.

בסוף שנת 2013 מונתה לכהן כמנכ"לית קבוצת מגדל אחזקות ביטוח ופיננסים. בנובמבר 2014 הוחלפה על ידי עמוס ספיר.

במאי 2014 מונתה לחברת הוועדה לבחינת תקציב הביטחון ("ועדת לוקר"), שהגישה המלצותיה ביולי 2015.

בינואר 2015 מונתה למשנה-למנכ"ל כלל ביטוח.

בספטמבר 2019 החלה לשמש כמנכ"לית בלאקרוק ישראל.

## קישורים חיצוניים
* 
* 
* 
* 
* 
* 
* 
* עמוס 5 : יותר מדרך אחת לממן את הלוויין, עסקת התקשורת של שנת 2009, projectfinancemagazine.com 9 בפברואר 2010 

## הערות שוליים

קטגוריה:מנכ"ליות ישראליות
קטגוריה:מנהלות ישראליות
קטגוריה:בנקאים ישראלים
קטגוריה:בנקאיות ישראליות
קטגוריה:עובדי בנק הפועלים
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:מנכ"לים ישראלים
קטגוריה:ישראלים שנולדו ב-1963
קטגוריה:ישראליות שנולדו ב-1963